झज्जर(प्रवीण): पंजाब केसरी जालन्धर ग्रुप के सम्पादक विजय चौपड़ा की स्वर्गीय धर्मपत्नी स्वदेश चौपड़ा की पुण्यतिथि के अवसर पर झज्जर की पंजाबी धर्मशाला में फ्री मेडिकल चेकअप कैंप का आयोजन किया गया। कैंप में मुख्यतिथि के तौर पर जिला उपायुक्त सोनल गोयल ने शिरकत की। इस कैंप का आयोजन उम्मीद स्पीच एन्ड हियरिंग क्लीनिक व एडवांटा हॉस्पिटल द्वारा सयुंक्त रूप से किया गया। जिला उपायुक्त सोनल गोयल ने उपस्थित लोगों को सम्बोधित करते हुए कहा कि पंजाब केसरी संस्थान द्वारा समाजिक मुद्दों को बड़ी तत्परता से उठाया जाता है और अब मेडिकल कैंप के माध्यम से समाज सेवा का यह कदम सराहनीय है।